CELEX: 52018PC0679
Language: sk
Date: 2018-10-08
Title: Návrh NARIADENIE RADY o rozdelení rybolovných možností podľa Dohody o partnerstve v odvetví udržateľného rybárstva medzi Európskou úniou a Marockým kráľovstvom a jej vykonávacieho protokolu

EURÓPSKA KOMISIA
            V Bruseli8. 10. 2018
            COM(2018) 679 final
            2018/0350(NLE)
            Návrh
            NARIADENIE RADY
            o rozdelení rybolovných možností podľa Dohody o partnerstve v odvetví udržateľného rybárstva medzi Európskou úniou a Marockým kráľovstvom a jej vykonávacieho protokolu
            
               
         
         
            
               DÔVODOVÁ SPRÁVA
            
            
               1.KONTEXT NÁVRHU
            
            
               •Dôvody a ciele návrhu
            
            
               Dohoda o partnerstve v sektore rybolovu medzi Európskym spoločenstvom a Marockým kráľovstvom nadobudla platnosť 28. februára 2007
                  1
               . Platnosť posledného vykonávacieho protokolu k dohode
                  2
               , ktorý nadobudol platnosť 15. júla 2014, uplynula 14. júla 2018. Vo všeobecnosti je súčasná dohoda o partnerstve súčasťou vzťahov medzi Úniou a Marokom, ako vyplývajú z Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Marockým kráľovstvom na strane druhej z 26. februára 1996
                  3
               , ktorá nadobudla platnosť v roku 2000. Cieľom dohody je zabezpečiť správne riadenie a udržateľnosť rybolovných zdrojov z ekologického, ekonomického aj sociálneho hľadiska.
            
            
               Komisia na základe smerníc na rokovanie, ktoré prijala Rada
                  4
               , viedla rokovania s vládou Maroka s cieľom zmeniť Dohodu o partnerstve v sektore rybolovu medzi Európskym spoločenstvom a Marockým kráľovstvom a uzatvoriť nový vykonávací protokol k tejto dohode. 
            
            
               Tieto rokovania a výsledné texty plne zohľadňujú rozsudok Súdneho dvora Európskej únie z 27. februára 2018 vo veci C-266/16
                  5
               , ktorý rozhodol, že dohoda o rybolove a jej protokol sa neuplatňujú na vody susediace s územím Západnej Sahary. Vzhľadom na úvahy uvedené v rozsudku Súdneho dvora a v súlade so želaním oboch strán sa však na základe rokovaní mohlo toto územie a vody s ním susediace zahrnúť do partnerstva v odvetví rybárstva, a to z viacerých dôvodov. Predovšetkým z ekonomického hľadiska je dôležité, aby flotila Únie vykonávala svoje rybolovné činnosti, a to aj v týchto vodách, v právne bezpečnom rámci, ktorého zemepisná pôsobnosť musí byť jasne uvedená. Takisto sa predpokladá, že toto územie a jeho obyvatelia budú využívať sociálno-ekonomické prínosy dohody, a to úmerne k rybolovným činnostiam, najmä prostredníctvom vykládok úlovkov flotily EÚ, zamestnávania námorníkov, investícií a iných opatrení na podporu odvetvia, ktoré sa umožnia vďaka finančnému príspevku stanovenému v protokole k dohode o rybolove. Okrem toho treba poznamenať, že Marocké kráľovstvo, ktoré toto územie (aspoň jeho najvýznamnejšiu časť) spravuje, je jediný subjekt, s ktorým sa takáto dohoda môže uzatvoriť vzhľadom na to, že žiadny iný subjekt by nemohol zaručiť udržateľnosť využívania týchto zdrojov, ako i riadenie a monitorovanie finančných prostriedkov odvetvovej podpory v prospech územia Západnej Sahary a jej obyvateľov.
            
            
               Návrh novej dohody a protokolu okrem toho plne rešpektuje medzinárodné právo a právo Únie. Únia opakovane potvrdila svoj záväzok vyriešiť spor v Západnej Sahare a podporuje úsilie generálneho tajomníka OSN a jeho osobného vyslanca pomôcť stranám dosiahnuť spravodlivé, trvalé a vzájomne prijateľné politické riešenie. V tejto súvislosti výmena listov pripojená k tomuto návrhu pripomína pozíciu Únie voči Západnej Sahare.  
            
            
               Texty, ktoré boli po viacerých rokovaniach predmetom dohody medzi vyjednávačmi, zahŕňajú samotnú Dohodu o partnerstve v odvetví udržateľného rybárstva medzi Európskou úniou a Marockým kráľovstvom („dohoda o rybolove“), ktorá nahrádza dohodu z roku 2007, nový vykonávací protokol, prílohu a dodatky, ako aj výmenu listov. Tieto texty boli parafované 24. júla 2018. 
            
            
               Protokol sa vzťahuje na obdobie štyroch rokov od dátumu začatia jeho vykonávania, ako sa vymedzuje v jeho článku 16. Novou dohodou o rybolove sa zrušuje Dohoda o partnerstve v sektore rybolovu medzi Európskym spoločenstvom a Marockým kráľovstvom, ktorá nadobudla platnosť 28. februára 2007. V dohode o rybolove sa stanovuje možnosť predbežného vykonávania pred jej uzavretím; takéto predbežné vykonávanie sa však nepovažuje za potrebné navrhnúť. Cieľom novej dohody je zohľadniť zásady reformy z roku 2009: dobré riadenie rybárstva a udržateľnosť, dodržiavanie ľudských práv, transparentnosť a nediskriminácia. Zmena dohody je takisto potrebná na dosiahnutie súladu s rozsudkom Súdneho dvora z 27. februára 2018 a na poskytnutie právneho základu, aby sa dohoda uplatňovala na vody susediace s územím Západnej Sahary. 
            
            
               V súlade so smernicami na rokovanie poskytuje dohoda o rybolove záruky týkajúce sa spravodlivého geografického rozloženia sociálno-ekonomických prínosov, úmerne k rybolovným činnostiam, ktoré vyplývajú z využitia celkového finančného príspevku dohody (t. j. finančnú kompenzáciu za prístup, odvetvovú podporu a poplatky, ktoré platia majitelia plavidiel). Tieto záruky zahŕňajú najmä monitorovanie prideľovania týchto prostriedkov a ich využitia. Vykonáva ho predovšetkým zmiešaný výbor zriadený podľa dohody, v rámci ktorého sú zastúpené obe strany. Okrem toho existujú ustanovenia o pravidelnom podávaní správ zo strany Maroka týkajúcich sa činností vykonávaných v rámci tejto dohody.
            
            
               
                  K tomuto návrhu je pripojený pracovný dokument útvarov Komisie s názvom „Správa o hodnotení prínosov Dohody o partnerstve v odvetví udržateľného rybárstva medzi Európskou úniou a Marockým kráľovstvom a jeho vykonávacieho protokolu pre obyvateľstvo Západnej Sahary a o konzultáciách s týmto obyvateľstvom“. Táto správa obsahuje posúdenie možných dôsledkov dohody a jej protokolu na udržateľný rozvoj, najmä pokiaľ ide o vplyv na dotknuté obyvateľstvo a na využívanie prírodných zdrojov na danom území, ako i zhrnutie konzultačného procesu s týmto obyvateľstvom, a to v súlade so smernicami na rokovania, vďaka ktorým sa zapojenie týchto obyvateľov stalo rozhodujúcim prvkom procesu, ktorého cieľom je obnoviť dohodu o rybolove. V protokole sa stanovujú rybolovné možnosti pre 128 plavidiel v 6 kategóriách:
               
               
                  –
                        2 kategórie maloobjemového tradičného rybolovu na severe: lov pelagických druhov záťahovou sieťou (kategória 1, 22 plavidiel) a lovnou šnúrou na lov pri dne (kategória 2, 35 plavidiel) 
               
               
                  –
                        maloobjemový tradičný rybolov lovnou šnúrou a udicou na juhu (kategória 3, 10 plavidiel)
               
               
                  –
                        rybolov pri dne vlečnou sieťou na lov pri dne a lovnou šnúrou na lov pri dne (kategória 4, 16 plavidiel)
               
               
                  –
                        maloobjemový tradičný rybolov tuniaka udicou (kategória 5, 27 plavidiel)
               
               
                  –
                        priemyselný lov pelagických druhov pelagickou alebo semipelagickou vlečnou sieťou a vakovou sieťou (kategória 6, 18 plavidiel). V tejto kategórii sú oprávnené úlovky plavidiel Únie obmedzené na rôzne sumy v závislosti od roku vykonávania protokolu. 
               
            
            
               Je vhodné rozdeliť tieto rybolovné možnosti medzi členské štáty
            
            
            
               . •Súlad s existujúcimi ustanoveniami v tejto oblasti politiky
            
         
         
            
               
                  Hlavným cieľom dohody o rybolove a jej nového protokolu je zaviesť prostredníctvom partnerstva udržateľné rybárstvo a ponúknuť plavidlám Únie rybolovné možnosti v rybolovnej oblasti vymedzenej v dohode o rybolove. Ponúkané možnosti vychádzajú z najlepších dostupných vedeckých odporúčaní a v prípade rybolovu druhov migrujúcich na veľké vzdialenosti sú v súlade s odporúčaniami Medzinárodnej komisie pre zachovanie atlantických tuniakov (ICCAT). V novom protokole sa zohľadňujú výsledky hodnotenia predchádzajúceho protokolu (2014 – 2018) a perspektívneho posúdenia možnosti uzavretia nového protokolu. Obe vykonali externí odborníci. Protokolom sa Európskej únii a Marockému kráľovstvu umožní aj posilniť ich partnerstvo s cieľom propagovať zodpovedné využívanie rybolovných zdrojov v rybolovnej oblasti a podporiť úsilie Marockého kráľovstva zamerané na rozvoj jeho modrého hospodárstva. Tieto prvky sú v súlade s cieľmi a povinnosťami spoločnej rybárskej politiky
                     6
                  . 
               
            
            
               •Súlad s ostatnými politikami Únie
            
            
               
                  Rokovanie o dohode o rybolove je súčasťou vonkajšej činnosti Únie a zohľadňujú sa v ňom predovšetkým ciele Únie, pokiaľ ide o dodržiavanie demokratických zásad a ľudských práv. Je v súlade s pozíciou Únie podporovať úsilie generálneho tajomníka Organizácie Spojených národov a jeho osobného vyslanca s cieľom pomôcť stranám dosiahnuť spravodlivé, udržateľné a obojstranne prijateľné politické riešenie, ktoré umožní sebaurčenie ľudu Západnej Sahary v kontexte dohôd rešpektujúcich ciele a zásady Charty Organizácie Spojených národov, ako sú uvedené v rezolúciách Bezpečnostnej rady OSN, najmä v rezolúciách č. 2152 (2014), č. 2218 (2015), č. 2385 (2016), č. 2351 (2017) a č. 2414 (2018). Uzavretím dohody o rybolove nie je nijak dotknutý výsledok politického procesu týkajúceho sa konečného statusu Západnej Sahary.
               
            
            
               2.PRÁVNY ZÁKLAD, SUBSIDIARITA A PROPORCIONALITA
            
            
               •Právny základ
            
            
               
                  Zvoleným právnym základom je Zmluva o fungovaní Európskej únie, v ktorej sa v článku 43 ods. 3 stanovuje, že Rada na návrh Komisie prijme rozdelenie rybolovných možností. 
               
            
            
               •Subsidiarita (v prípade inej ako výlučnej právomoci)
            
            
               
                  Oblasť činnosti patrí do výlučnej právomoci. 
               
            
            
               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU
            
            
               •Hodnotenia ex post/kontroly vhodnosti existujúcich právnych predpisov
            
            
               
                  Komisia vykonala v roku 2017 hodnotenie ex post protokolu na obdobie 2014 – 2018 k Dohode o partnerstve v sektore rybolovu medzi Európskym spoločenstvom a Marockým kráľovstvom, ako aj hodnotenie ex ante prípadného obnovenia platnosti tohto protokolu. Závery hodnotenia sú uvedené v samostatnom pracovnom dokumente
                     7
                  .
               
               
                  Z hodnotenia vyplynulo, že odvetvie rybárstva v Únii má veľký záujem o možnosť vykonávať svoju činnosť v rybolovnej oblasti protokolu a obnovenie protokolu by pomohlo posilniť monitorovanie, kontrolu a dohľad a prispieť k lepšiemu riadeniu rybárstva v tomto regióne.
               
            
            
               •Konzultácie so zainteresovanými stranami
            
            
               
                  V rámci hodnotenia prebehli konzultácie s členskými štátmi, zástupcami odvetvia, medzinárodnými organizáciami občianskej spoločnosti, ako aj úradmi pre rybárstvo a občianskou spoločnosťou Marockého kráľovstva. Uskutočnili sa aj konzultácie v rámci Poradnej rady pre diaľkové flotily a Komisia a Európska služba pre vonkajšiu činnosť (ESVČ) konzultovali s príslušnými obyvateľmi Západnej Sahary, aby sa uistili, že sa títo obyvatelia môžu vyjadriť k rozšíreniu partnerstva na vody susediace so Západnou Saharou a že môžu využívať sociálno-ekonomické prínosy dohody, a to úmerne k rybolovným činnostiam. Správa o hodnotení prínosov pre týchto obyvateľov a vedených konzultácií je priložená k tomuto návrhu ako pracovný dokument útvarov Komisie. Z tejto správy vyplýva, že sociálno-ekonomické prínosy dohody o rybolove budú pre dotknuté obyvateľstvo prospešné a že vplyv na udržateľný rozvoj prírodných zdrojov bude pozitívny. Takisto sa sociálno-ekonomické a politické subjekty, ktoré sa zúčastnili na konzultáciách, jasne vyslovili za uzatvorenie dohody o rybolove, hoci sa Front Polisario, ako aj ďalšie subjekty, zo zásadných dôvodov odmietli zúčastniť na konzultačnom procese. Môžeme z toho vyvodiť záver, že Komisia v spolupráci s ESVČ prijala za súčasnej situácie všetky primerané a uskutočniteľné opatrenia, aby príslušných obyvateľov vhodne zapojila.
               
            
            
               •Získavanie a využívanie expertízy
            
            
               
                  Komisia využila na hodnotenia ex post a ex ante nezávislého konzultanta v súlade s ustanoveniami článku 31 ods. 10 nariadenia, ktorým sa stanovuje spoločná rybárska politika. 
               
            
            
               4.VPLYV NA ROZPOČET
            
            
               
                  Návrh nariadenia nemá žiadny vplyv na rozpočet Únie.
               
            
            
               5.ĎALŠIE PRVKY
            
            
               •Plány vykonávania, spôsob monitorovania, hodnotenia a podávania správ
            
         
         
            
               
                  Tento postup sa začína súbežne s postupmi týkajúcimi sa rozhodnutia Rady o podpísaní v mene Únie Dohody o partnerstve v odvetví udržateľného rybárstva medzi Európskou úniou a Marockým kráľovstvom a rozhodnutia Rady o jej uzavretí. Toto nariadenie sa musí začať uplatňovať od momentu, keď sa rybolovné činnosti umožnia na základe dohody, t. j. v deň, keď sa začne vykonávať vykonávací protokol k dohode. 
               
            
            
               2018/0350 (NLE)
            
            
               Návrh
            
            
               NARIADENIE RADY
            
            
               o rozdelení rybolovných možností podľa Dohody o partnerstve v odvetví udržateľného rybárstva medzi Európskou úniou a Marockým kráľovstvom a jej vykonávacieho protokolu
            
            
               RADA EURÓPSKEJ ÚNIE,
            
            
               so zreteľom na Zmluvu o fungovaní Európskej únie, a najmä na jej článok 43 ods. 3,
            
            
               so zreteľom na návrh Európskej komisie,
            
            
               keďže:
            
            
               (1)Komisia vyjednala v mene Európskej únie novú Dohodu o partnerstve v odvetví udržateľného rybárstva medzi Európskou úniou a Marockým kráľovstvom (ďalej len „dohoda o rybolove“), ako aj jej nový vykonávací protokol a výmenu listov k nej.
            
            
               (2)V súlade s rozhodnutím Rady (EÚ) 2018/xxx
                  8
                boli nová dohoda o rybolove, jej nový vykonávací protokol a výmena listov k nej podpísané [vložiť dátum podpisu] s výhradou ich uzavretia k neskoršiemu dátumu.
            
            
               (3)Vykonávací protokol je platný na obdobie štyroch rokov od dátumu začatia jeho vykonávania vymedzeného v jeho článku 16.
            
            
               (4)Rybolovné možnosti by sa mali rozdeliť medzi členské štáty na celé obdobie platnosti vykonávacieho protokolu k dohode o rybolove.
            
            
               (5)Toto nariadenie by sa malo uplatňovať od rovnakého dátumu ako vykonávací protokol k dohode o rybolove,
            
            
               PRIJALA TOTO NARIADENIE:
            
            
               Článok 1
            
            
               1.Rybolovné možnosti v zmysle vykonávacieho protokolu k Dohode o partnerstve v odvetví udržateľného rybárstva medzi Európskou úniou a Marockým kráľovstvom sa prerozdeľujú medzi členské štáty takto:
            
            
                     
                        Kategória rybolovu
                     
                  
                  
                     
                        Druh plavidla
                     
                  
                  
                     
                        Členský štát
                     
                  
                  
                     
                        Licencie alebo kvóty
                     
                  
               
                     
                        Maloobjemový tradičný rybolov pelagických druhov na severe
                     
                  
                  
                     
                        plavidlá so záťahovými sieťami < 150 GT
                     
                  
                  
                     
                        Španielsko
                     
                  
                  
                     
                        22
                     
                  
               
                     
                        Maloobjemový tradičný rybolov na severe
                     
                  
                  
                     
                        plavidlá s lovnými šnúrami na lov pri dne < 40 GT
                     
                  
                  
                     
                        Španielsko
                     
                  
                  
                     
                        25
                     
                  
               
                     
                  
                  
                     
                  
                  
                     
                        Portugalsko
                     
                  
                  
                     
                        7
                     
                  
               
                     
                  
                  
                     
                        plavidlá s lovnými šnúrami na lov pri dne ≥ 40 GT < 150 GT
                     
                  
                  
                     
                        Portugalsko
                     
                  
                  
                     
                        3
                     
                  
               
                     
                        Maloobjemový tradičný rybolov na juhu
                     
                  
                  
                     
                        lovné šnúry a udice < 150 GT na plavidlo
                     
                     
                        spolu <= 800 GT
                     
                  
                  
                     
                        Španielsko
                     
                  
                  
                     
                        10
                     
                  
               
                     
                        Rybolov pri dne
                     
                  
                  
                     
                        plavidlá s lovnými šnúrami na lov pri dne <= 150 GT
                     
                  
                  
                     
                        Španielsko
                     
                  
                  
                     
                        7
                     
                  
               
                     
                  
                  
                     
                  
                  
                     
                        Portugalsko
                     
                  
                  
                     
                        4
                     
                  
               
                     
                  
                  
                     
                        plavidlá s vlečnými sieťami <= 750 GT
                     
                     
                        spolu <= 3 000 GT
                     
                  
                  
                     
                        Španielsko
                     
                  
                  
                     
                        5
                     
                  
               
                     
                  
                  
                     
                  
                  
                     
                        Taliansko
                     
                  
                  
                     
                        0
                     
                  
               
                     
                        Lov tuniakov
                     
                  
                  
                     
                        plavidlá na lov udicami
                     
                  
                  
                     
                        Španielsko
                     
                  
                  
                     
                        23
                     
                  
               
                     
                  
                  
                     
                  
                  
                     
                        Francúzsko
                     
                  
                  
                     
                        4
                     
                  
               
                     
                        Priemyselný rybolov pelagických druhov
                     
                  
                  
                     
                        85 000 t za prvý rok
                     
                     
                        90 000 t za druhý rok
                     
                     
                        100 000 t za tretí a štvrtý rok
                     
                     
                        Rozdelenie plavidiel oprávnených na rybolov:
                     
                     
                        10 plavidiel >= 3 000 GT a < 7 765 GT
                     
                     
                        43 plavidiel >= 150 GT a < 3 000 GT
                     
                     
                        4 plavidlá < 150 GT
                     
                  
                  
                     
                        Prvý rok: 85 000 t
                     
                  
               
                     
                  
                  
                     
                  
                  
                     
                        Nemecko
                     
                  
                  
                     
                        6 871,2 t
                     
                  
               
                     
                  
                  
                     
                  
                  
                     
                        Litva
                     
                  
                  
                     
                        21 986,3 t
                     
                  
               
                     
                  
                  
                     
                  
                  
                     
                        Lotyšsko
                     
                  
                  
                     
                        12 367,5 t
                     
                  
               
                     
                  
                  
                     
                  
                  
                     
                        Holandsko
                     
                  
                  
                     
                        26 102,4 t
                     
                  
               
                     
                  
                  
                     
                  
                  
                     
                        Írsko
                     
                  
                  
                     
                        3 099,3 t
                     
                  
               
                     
                  
                  
                     
                  
                  
                     
                        Poľsko
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Spojené kráľovstvo
                     
                  
                  
                     
                        4 807,8 t
                     
                  
               
                     
                  
                  
                     
                  
                  
                     
                        Španielsko
                     
                  
                  
                     
                        496,2 t
                     
                  
               
                     
                  
                  
                     
                  
                  
                     
                        Portugalsko
                     
                  
                  
                     
                        1 652,2 t
                     
                  
               
                     
                  
                  
                     
                  
                  
                     
                        Francúzsko
                     
                  
                  
                     
                        2 809,3 t
                     
                  
               
                     
                  
                  
                     
                  
                  
                     
                        Druhý rok: 90 000 t
                     
                  
               
                     
                  
                  
                     
                  
                  
                     
                        Nemecko
                     
                  
                  
                     
                        7 275,4 t
                     
                  
               
                     
                  
                  
                     
                  
                  
                     
                        Litva
                     
                  
                  
                     
                        23 279,6 t
                     
                  
               
                     
                  
                  
                     
                  
                  
                     
                        Lotyšsko
                     
                  
                  
                     
                        13 095,0 t
                     
                  
               
                     
                  
                  
                     
                  
                  
                     
                        Holandsko
                     
                  
                  
                     
                        27 637,9 t
                     
                  
               
                     
                  
                  
                     
                  
                  
                     
                        Írsko
                     
                  
                  
                     
                        3 281,6 t
                     
                  
               
                     
                  
                  
                     
                  
                  
                     
                        Poľsko
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Spojené kráľovstvo
                     
                  
                  
                     
                        5 090,6 t
                     
                  
               
                     
                  
                  
                     
                  
                  
                     
                        Španielsko
                     
                  
                  
                     
                        525,4 t
                     
                  
               
                     
                  
                  
                     
                  
                  
                     
                        Portugalsko
                     
                  
                  
                     
                        1 749,4 t
                     
                  
               
                     
                  
                  
                     
                  
                  
                     
                        Francúzsko
                     
                  
                  
                     
                        2 974,5 t
                     
                  
               
                     
                  
                  
                     
                  
                  
                     
                        Tretí a štvrtý rok: 100 000 t
                     
                  
               
                     
                  
                  
                     
                  
                  
                     
                        Nemecko
                     
                  
                  
                     
                        8 083,8 t
                     
                  
               
                     
                  
                  
                     
                  
                  
                     
                        Litva
                     
                  
                  
                     
                        25 866,3 t
                     
                  
               
                     
                  
                  
                     
                  
                  
                     
                        Lotyšsko
                     
                  
                  
                     
                        14 550,0 t
                     
                  
               
                     
                  
                  
                     
                  
                  
                     
                        Holandsko
                     
                  
                  
                     
                        30 708,8 t
                     
                  
               
                     
                  
                  
                     
                  
                  
                     
                        Írsko
                     
                  
                  
                     
                        3 646,3 t
                     
                  
               
                     
                  
                  
                     
                  
                  
                     
                        Poľsko
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Spojené kráľovstvo
                     
                  
                  
                     
                        5 656,3 t
                     
                  
               
                     
                  
                  
                     
                  
                  
                     
                        Španielsko
                     
                  
                  
                     
                        583,8 t
                     
                  
               
                     
                  
                  
                     
                  
                  
                     
                        Portugalsko
                     
                  
                  
                     
                        1 943,8 t
                     
                  
               
                     
                  
                  
                     
                  
                  
                     
                        Francúzsko
                     
                  
                  
                     
                        3 305,0 t
                     
                  
               
            
               2.Nariadenie (EÚ) 2017/2403 sa uplatňuje bez toho, aby bola dotknutá dohoda a protokol.
            
         
         
            
            
               Článok 2
            
            
               Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
            
               Uplatňuje sa odo dňa začatia vykonávania vykonávacieho protokolu k Dohode o partnerstve v odvetví udržateľného rybárstva medzi Európskou úniou a Marockým kráľovstvom.
            
            
               Toto nariadenie je záväzné v celom rozsahu a priamo uplatniteľné vo všetkých členských štátoch.
            
            
               V Bruseli
            
            
               
                     Za Radu
               
               
                     predseda
               
            
         
         
            
                  
                     (1)
                  
                        Ú. v. EÚ L 141, 29.5.2006, s.1; Ú. v. EÚ L 78, 17.3.2007, s. 31.
               
               
                  
                     (2)
                  
                        Ú. v. EÚ L 328, 7.12.2013, s. 2; Ú. v. EÚ L 228, 31.7.2014, s. 1.
               
               
                  
                     (3)
                  
                        Ú. v. ES L 70, 18.3.2000, s. 2.
               
               
                  
                     (4)
                  
                        Prijaté na 3 612. zasadnutí Rady pre „poľnohospodárstvo a rybárstvo“ zo 16. apríla 2018.
               
               
                  
                     (5)
                  
                        Rozsudok Súdneho dvora z 27. februára 2018, Western Sahara Campaign UK, C-266/16, EU:C:2018:118.
               
               
                  
                     (6)
                  
                        Ú. v. EÚ L 354, 28.12.2013, s. 22.
               
               
                  
                     (7)
                  
                        
                  https://ec.europa.eu/fisheries/sites/fisheries/files/docs/publications/evaluation-report-morocco_fr.pdf
                   SWD(2018) 1 final : 
                  https://eur-lex.europa.eu/legal-content/FR/TXT/?qid=1535624240760&uri=CELEX:52018SC0001
                     
               
               
                  
                     (8)
                  
                        Ú. v. EÚ L xx, xx.xx.xxxx, s. xx.